Pyan Habib

Mohd Supyan bin Abdul Rahman (27 Mei 1958 – 4 Jun 2024) atau lebih dikenali sebagai Pyan Habib merupakan seorang pelakon dan penyair Malaysia, berasal dari Taiping, Perak.

Biografi
Beliau dilahirkan di Taiping, Perak pada 27 Mei 1958 dengan nama Mohd Supyan bin Abdul Rahman. Katanya, pada 1973 beliau bercita-cita untuk menjadi seorang penyair dan penulis puisi. Ketika di usia 15 tahun, beliau gemar membaca akhbar Utusan Zaman bertulisan Jawi di kedai runcit di kampung.

Dengan melihat dan membaca puisi-puisi yang terpapar dalam ruangan cerpen dalam akhbar bertulisan Jawi itu mendorong beliau bercita-cita menjadi seorang penyair. Beliau mula menaip puisi dengan menggunakan mesin taip Olivetti milik A. Latiff Mohidin di kamar Latiff di Anak Alam pada tahun 1976, lalu disiarkan oleh Usman Awang dalam Dewan Sastera pada tahun 1980-an. Dua buah kumpulan puisinya secara indie ialah 'Suara' dan 'Saraf Dukaku'. 'Balada Pyanhabib' ialah koleksi terlengkap kepenyairan beliau.

Pyan hilang pendengarannya ketika berusia 12 tahun setelah diserang demam panas. Kehilangan pendengarannya ini yang menyebabkan Pyan terlalu rindu terhadap suara. Puisi 'Suara' ialah mukadimahnya untuk meletakkan dirinya sebagai penyair yang menyuarakan sesuatu dengan caranya sendiri. Bahasa Pyan dapat difahami dengan puisi 'Di Bawah Terik Siang Hari'. Puisi-puisi yang tertera dalam buku ini meliputi tahun 1975 hingga 2011. Namun, kekuatan sebenar Pyan adalah pada tahun 1975-1988. Puisi-puisi yang ditulis ketika di Anak Alam ialah puisi-puisi penuh luka dan bara.

Puisi yang membuka segala tabir kehidupan yang bernama Pyanhabib memaparkan terlalu banyak rahsia yang perlu diuraikan dalam puisi-puisi kecilnya yang bersuara besar. Pyanhabib ialah wajah lain daripada puluhan penyair besar tanah air. Beliau tidak diselidiki secara mendalam. Puisi Pyan yang diasingkan daripada dunia glamor seorang artis merupakan suara surealisme dalam lelehan sahabat dan mentornya Latiff Mohidin. Sama ada ITBM atau Dewan Bahasa dan Pustaka, sebuah kumpulan puisi Pyanhabib yang tiada memperkatakannya sebagai seorang pelakon filem, harus disegerakan penerbitannya. Pyanhabib harus dilihat sebagai 'Chairil Anwar' yang membawa aliran tersendiri dalam puisi-puisinya. Memberi makna kepada puisi Pyan sama artinya memberi kehidupan ke dalam dunia puisi yang bermutu tinggi.https://www.facebook.com/rakanITBM/posts/10203316241405024 

Pada tahun 1986, beliau bersama-sama M. Nasir dan Nasir Jani menceburi bidang lakonan menerusi filem Kembara Seniman Jalanan. Namun, bakat lakonannya benar-benar dipuji apabila muncul dalam filem arahan Rahim Razali yang berjudul Tsu Feh Sofiah yang sarat membawa falsafah keagamaan. Di Festival Filem Malaysia ke-7, Pyan telah dicalonkan untuk kategori Pelakon Pembantu Lelaki Terbaik menerusi filem itu dan kemudiannya memenangi anugerah tersebut. Namun, beliau telah menolak penganugerahan tersebut atas alasan beliau terkilan tidak dipertandingkan menerusi filem "Kembara Seniman Jalanan". Beliau menjadi satu-satunya pelakon Malaysia yang menolak pengiktirafan tertinggi dalam industri filem di negara ini sehingga kini. Arshad Mahuri dipilih juga untuk menerima anugerah yang sama pada acara tersebut.

Filemografi

Filem
 Tahun Tajuk Watak  Catatan 1986 Kembara Seniman Jalanan Osman Tikus Filem pertama  Tsu Feh Sofiah 1987 Rozana Cinta 87 Dirinya sendiri 1989 Tak Kisahlah Beb Zahar 1990 Mat Som 2013 Rock Oo! Tauke Kedai 2014 Apokalips X Pendita Penampilan khas 2015 Usop Wilcha Meghonjang Makhluk Muzium  Perak Man Filem terakhir 

Drama
 Tahun Tajuk Watak Saluran TV Catatan 2022 One Cent Thief Osman  Astro Ria Drama pertama  2023 Imam Instant Ustazah Scammer Lelaki Misteri Penampilan khas, drama terakhir 

Telefilem
 Tahun Tajuk Watak Saluran TV Catatan 1994 Sekuntum Mawar Merah Sebuah Puisi Penyair undangan TV3 Telefilem pertama 2015 Lorong Kecil Ke Syurga Osman Tikus TV9 2024 This Is Pilah Kadir  TV1 Telefilem terakhir

 Videografi 

 Muzik video 
 Tahun  Tajuk lagu  Penyanyi  Catatan  2023 "Malaysia Madani" Bunkface Penampilan khas 

Anugerah dan pencalonan
 Pelakon Pembantu Lelaki Terbaik - Festival Filem Malaysia ke-7 (Tsu Feh Sofiah)

Kematian
Beliau telah meninggal dunia pada 4 Jun 2024.

 Rujukan 

Pautan luar 


Kategori:Kelahiran 1958
Kategori:Orang hidup
Kategori:Orang dari Perak
Kategori:Pelakon lelaki Malaysia
Kategori:Pelakon lelaki Malaysia abad ke-20
Kategori:Kematian 2024